Florin Balaban

De Florin Balaban, gebuer de 16. August 1968 zu Nicoreşti (Rumänien), ass e rumänesche Karikaturist a Sportler. Als Badminton-Sportler huet de Florin Balaban 1992 fir Rumänien un den olympesche Spiller vu Barcelona deelgeholl. De Florin Balaban ass mat der Diplomingenieurin Sanda Aldea bestuet a si hunn zwee Kanner.

Zanter 1992 schafft de Florin Balaban als fräiberufflechen Illustrater an de Beräicher Karikatur, Cartoon a Comic. Hien huet als Karikaturist fir Zeitungen a verschidde Länner geschafft: Rumänien, Schwäiz, Däitschland a Lëtzebuerg. Zu Lëtzebuerg ass hien editoriale Cartoonist fir international Politik an der lëtzebuergescher Dageszeitung Luxemburger Wort (bis zu hirem Enn och a La Voix du Luxembourg).

Hien huet zesumme mat senger Fra de Musée vun der Karikatur a vum Cartoon zu Veianen, am Haus vum fréiere Buergermeeschter Vic Abens, ageriicht, deen am August 2008 seng Diere fir de Public opgemaach huet.

 Schoulen 
1995 schléisst de Florin Balaban säi Sportstudium op der Universitéit vun Transsylvanien zu Brașov [braˈʃov] of.
Am Beräich vun der Konscht ass hien en Autodidakt.

 Ausstellungen 
 Perséinlech Ausstellungen 
 Rumänien: 1989 (Oneşti), 1994 (Brașov).
 Lëtzebuerg: 1997, 1999, 2001-2008.

 Perséinlech thematesch Ausstellungen 
 1994
 Brașov: Springtime Blues Jazz Festival (Jazz)
 Coca Cola Jazz Festival (Jazz)
 Golden Stage Festival (Popmusek)
 Romanian Tennis Open
 1995
 Brașov: Springtime Blues Jazz Festival (Jazz)
 Golden Stage Festival (Popmusek)
 Schwäiz: World Badminton Championships
 1997
 Glasgow (Schottland): World Badminton Championships
 European summit - Euro
 Däitschland: German Open (Fiederball)
 1999 - Esch-Uelzecht: Caricatures de figures politiques luxembourgeoises.
 2000 - Luxembourg Olympic Games
 2001 - Luxembourg Seat Open

 Gruppenausstellungen 

 2008 - International Cartoon Saloon, Buerg Veianen, Lëtzebuerg

 Publikatiounen 
 Balaban, Florin & Fränz Colling, 2004. Nach méi Elefanten aus der Ronn. 125 S. Imprimerie Saint-Paul, Lëtzebuerg.

 Literatur 
 "Florin Balaban - the man behind the caricatures". wort.lu/en, Published on 16.04.13.14:07.

 Kuckt och 
 Cartoon
 Comic
 Karikatur
 Musée vun der Karikatur a vum Cartoon zu Veianen

 Um Spaweck 
 http://www.caricature.eu/
 https://web.archive.org/web/20090419051509/http://www.cartoonale.lu/

Kategorie:Gebuer 1968
Kategorie:Olympionicken
Kategorie:Karikaturisten
Kategorie:Rumänesch Sportler